Ալոյիսիոս

Ալոյիսիոս  (իսկական անունը՝ Լուի Մարի Պիդու, , ), ֆրանսիացի հայերենագետ, թատերագիր, մանկավարժ։

Կենսագրություն 
1664 թվականին Հռոմի «Պրոպագանդա» քարոզչական կազմակերպության կողմից Կղեմես Գալանոսի հետ ուղարկվել է Լվով։ Այստեղ նրանք հայերի համար հիմնել են պապական դպրանոց։ Գալանոսի մահից հետո (1666) Ալեյիսիոսը դարձել է նրա տնօրենը։

Գրել է Հռիփսիմե կույսին նվիրված հայերեն չափածո ողբերգություն («Մարտիրոսաթիւն սրբոյն Հռիփսիմէի», հրատարակված «Բազմավեպ», 1884, №10-12, 1885, № 1-9, 1886, № 1-3), որը 1668 թվականին բեմադրվել է այդ դպրանոցում։

Ստեղծագործություններ 
Գալանոսի հետ կազմել է «Բնաբանութիւն, այսինքն ֆիզիկա» ձեռնարկը։ Ունի լեհահայոց պատմությանը վերաբերող իտալերեն մի հիշատակարան, որը լեհերեն թարգմանությամբ 1876 թվականին Վարշավայում հրատարակել է Ա. Պավինսկին։ Այն լեհերենից հայերեն է թարգմանել Ս. Մալխասյանցը և 1884 թվականին տպագրել Կ. Եզյանցի հրատարակած «Բռնի միութիւն հայոց Լեհաստանի ընդ եկեղեցւոյն Հռովմայ» գրքում։

Գրականություն 
 Անասյան Հ. Ս., Հայկական մատենագիտություն, հ. 1, Ե., 1959։

Ծանոթագրություններ 

Մանկավարժներ
Ֆրանսիացիներ
Ֆրանսիացի հայագետներ
Ֆրանսիացի թատերագիրներ
Ֆրանսիացի մանկավարժներ
Ֆրանսիացի քահանաներ
Ֆրանսիացի միսիոներներ